b'\n_START_ARTICLE_\nDodge Magnum\n_START_SECTION_\n1978-1979\n_START_PARAGRAPH_\nPirmos kartos Dodge Magnum buvo gaminamas JAV ir Kanados rinkoms tarp 1978 ir 1979 met\xc5\xb3. Magnum buvo perdaryta Chrysler Cordoba versija. Automobilis pakeit\xc4\x97 Dodge Charger. Tai buvo paskutinis automobilis, kuris naudojo ilgai gaminta Chrysler B platforma. Automobilio bazinis variklis buvo 318 in\xc2\xb3 V8 su Lean Burn, bet buvo galima pasirinkti 360 ir 400 V8 su dvieju ir keturi\xc5\xb3 bareli\xc5\xb3 Karbiuratoriais. Automobilis sv\xc4\x97r\xc4\x97 kiek ma\xc5\xbeiau nei 1 770 kg (3,900 lbs). 400 variklio buvo atsisakyta 1979 metais nes Chrysler sustabd\xc4\x97 big-block V-8 gamyba serijiniose automobiliuose 1978 met\xc5\xb3 pabaigoje. 1978 metais automobilis buvo prad\xc4\x97tas naudoti NASCAR lenktyn\xc4\x97se, jis buvo naudojamas iki 1981 met\xc5\xb3, kai NASCAR per\xc4\x97jo prie ma\xc5\xbeesni\xc5\xb3 automobili\xc5\xb3 k\xc4\x97bul\xc5\xb3.\n_START_SECTION_\n2005-2008\n_START_PARAGRAPH_\nDodge Magnum vardas buvo prikeltas 2004 metais. Automobilis buvo pristatytas kaip 2005 met\xc5\xb3 universalas ant Chrysler LX platformos. Tai yra pirmas Dodge universalas po to kai buvo atsisakyta Dodge Colt universalo verdijos 1991 metais, tai taip pat yra pirmas didel\xc4\x97s klas\xc4\x97s amerikieti\xc5\xa1kas universalas po to kai buvo sustabdyta Chevrolet Caprice/Buick Roadmaster gamyba 1996 metais. Magnum i\xc5\xa1ties\xc5\xb3 yra Chrysler 300 universalo versija su smulkiais kosmetiniais pakeitimais._NEWLINE_Naujame Magnum galima pasirinkti tarp keturi\xc5\xb3 varikli\xc5\xb3: SE su 190 AG 2,7 l LH V6, SXT su 250 AG 3,5 l V6, RT su nauju 5,7 l Hemi V8 ir SRT-8 su 425 AG 6,1 l Hemi varikliu. Automobil\xc4\xaf galima isigyti ir su visais varomais ratais, kurie yra galimi SXT ir RT versijose. Visais ratais varomi SXT ir RT parduodami su 5-pavar\xc5\xb3 automatine transmisija, tuo tarpu kai visos kitos versijos su 4-pavar\xc5\xb3 automatine. Magnum pakliuvo \xc4\xaf Car and Driver \xc5\xbeurnalo 10 geriausi\xc5\xb3 2005 metams s\xc4\x85ra\xc5\xa1\xc4\x85._NEWLINE_Kaip ir Chrysler 300, naujasis Magnum yra s\xc4\x97kmingai parduodamas. Jis nesunkiai pardavimuskai\xc4\x8diumi aplenk\xc4\x97 prie\xc5\xa1 j\xc4\xaf buvus\xc4\xaf Dodge Intrepid. Dodge paskelb\xc4\x97 savo planus gaminti Magnum policijos varianta, kuris gal\xc4\x97tu konkuruoti su Ford Crown Victoria. Automobilis tur\xc4\x97tu SXT versijos V6 kaip bazin\xc4\xaf ir Hemi kaip pasirenkam\xc4\x85 varikl\xc4\xaf.\n_START_SECTION_\nSRT-8\n_START_PARAGRAPH_\n2005 metais buvo pristatyta SRT-8 versija, kuri buvo skirta 2006 metams. Kaip ir Chrysler 300 ji naudoja 6,1 litro Hemi V8 varikl\xc4\xaf turint\xc4\xaf 425 AG (317 kW). SRT-8 debiutavo 2005 met\xc5\xb3 Los And\xc5\xbeelo automobili\xc5\xb3 parodoje.\n_START_SECTION_\n2008\n_START_PARAGRAPH_\nAutomobilis buvo atnaujintas 2008 metams. Automobilio i\xc5\xa1vaizda tapo sporti\xc5\xa1kesn\xc4\x97, bei agresyven\xc4\x97. Magnum tapo labiau pana\xc5\xa1us \xc4\xaf Dodge Charger, nei \xc4\xaf Chrysler 300.'